Milan Vidmar

Milan Vidmar (22. juuni 1885 Ljubljana – 9. oktoober 1962 Ljubljana) oli sloveeni elektriinsener, maletaja, malekohtunik ja literaat, rahvusvaheline suurmeister (1950), rahvusvaheline arbiiter (1951). 

Vidmar õppis masinaehitust Viini Ülikoolis. Ta lõpetas ülikooli 1907. aastal. Kaitses 1910. aastal doktoriväitekirja. 1919. aastal sai ta Ljubljana ülikooli professoriks. Rajas ülikoolis elektrotehnika teaduskonna. 1948. aastal oli ta elektrotehnika instituudi rajajaid Ljubljanas.
pisi|left|1948. aasta male MM-i turniiri peakohtunik Milan Vidmar jälgimas Paul Kerese ja Max Euwe mängu

Maletajana sai Vidmar esimeseks Jugoslaavia malesuurmeistriks. Ta mängis edukalt paljudel turniiridel. Aastavahetusel 1925/1926 Hastingsis jagas rahvusvahelisel turniiril esikohta koos Aleksandr Alehhiniga. 

Vidmar mängis Jugoslaavia võistkonna koosseisus kahel maleolümpial (1931, 1935).

1950. aastal võttis Rahvusvaheline Maleföderatsioon (FIDE) kasutusele rahvusvahelise suurmeistri nimetuse. 
Varasemate malesaavutuste eest anti see nimetus 12 maletajale, nende seas ka Vidmarile.

Vidmar tegutses ka malekohtunikuna. Ta oli Haagis ja Moskvas mängitud 1948. aasta male maailmameistrivõistluste turniiri ja 1950. aastal Dubrovnikis peetud maleolümpia peakohtunik. Ta oli ka esimesi, kes sai FIDE-lt rahvusvahelise arbiitri nimetuse (1951).

Tunnustus
Oli valitud Sloveenia Teaduste ja Kunstide Akadeemia liikmeks.

Viited

Välislingid

Kategooria:Sloveenia maletajad
Kategooria:Sloveenia teadlased
Kategooria:Jugoslaavia maletajad
Kategooria:Jugoslaavia malekohtunikud
Kategooria:Maleliteraadid
Kategooria:Literaadid
Kategooria:Viini Ülikooli vilistlased
Kategooria:Sündinud 1885
Kategooria:Surnud 1962